Sifan Hassan

**Sifan Hassan** () er ein etiopisk-nederlandsk mellom- og langdistanseløpar som vart europameister på 1500 meter i 2014 og på 5&nbsp;000 meter i 2018, verdsmeister på så vel 10&nbsp;000 meter som på 1500 m i 2019 og olympisk meister både 5&nbsp;000 og 10&nbsp;000 meter i 2021. Ho har elles vunne OL-bronse på 1500 m i 2021, VM-bronse på 1500 m i 2015 og på 5&nbsp;000 m i 2017, samt EM-sølv på 5&nbsp;000 m i 2014 og på 1500 m i 2016.

## Aktiv
Hassan kom til Nederland som 15-åring. Ho byrja utmerke seg i 2013-sesongen, same året som ho fekk nederlandsk statsborgarskap. Frå 2014 etablerte ho seg i verdstoppen på mellom- og langdistansane. Sommaren 2014 vann ho 1500 m ved DL-stemnet på tida 3.57,0, før ho så vann distansen under EM i Zürich der ho også tok sølv på 5&nbsp;000 m, like bak Meraf Bahta. 2015-sesongen forbetra ho seg til 3.56,0 på 1500 m. Under VM 2015 sprang ho inn til bronse, eit stykke bak Genzebe Dibaba frå Etiopia og Faith Kipyegon frå Kenya.

I London-VM 2017 enda Hassan opp med ein femteplass på 1500 m og bronse på 5&nbsp;000 m. Sommaren 2018 setet ho europarekord med 14.22,3 på 5&nbsp;000 m i Rabat, ein månad seinare sigra ho lett på distansen ved EM i Berlin. 2019-sesongen var Hassan nærast utilnærmeleg. Etter ei rekke sterke prestasjonar om sommaren, mellom anna 14.22,1 på 5&nbsp;000 m, feia ho all motstand unna under VM i Doha i september/oktober. Ho sette då europarekord på 1500 m med sterke 3.51,9 og gjorde personbeste på mila med 30.17,6. 10. oktober 2020 vart ho den fyrste frå eit europeisk land som sprang under 30 minutt på 10&nbsp;000 meter, 29.36,6 vart sluttida i Hengelo.

6. juni 2021 sette Hassan verdsrekord på 10&nbsp;000 m på Hengelo. Tida 29.06,8 skulle berre verte ståande i to døgn, ettersom Letesenbet Gidey då presterte 29.01,0. Under dei utsette sommarleikane i Tokyo i 2021 deltok Hassan på både 1500 m, 5&nbsp;000 m og 10&nbsp;000 m. Den 2. august vann ho 5&nbsp;000 m med god margin til Hellen Obiri frå Kenya. 6. august hadde ho lite å stille opp mot høvesvis Faith Kipyegon og britiske Laura Muir i spurten på 1500 m og måtte nøye seg med bronse. Dagen etter vann Hassan eit nytt OL-gull, på mila var ho eit knapt sekund framom Kalkidan Gezahegne som representerte Bahrain. Det må kallast eit paradoks at dei begge var fødde og oppvaksne i Etiopia, det landet som bronsevinnaren i løpet representerte.

### Medaljar og plasseringar i internasjonale meisterskap
*EM 2014 i Zürich: Gull på 1500 m – sølv på 5&nbsp;000 m
*VM 2015 i Beijing: Bronse på 1500 m – 4.09,3
*EM 2016 i Amsterdam: Sølv på 1500 m – 4.33,76, bakom Angelika Cichocka (4.33,0)
*OL 2016 i Rio de Janeiro: Nr 5 på 1500 m – 4.11,2
*VM 2017 i London: Bronsemedalje på 5&nbsp;000 m, nr 5 på 1500 m
*EM 2018 i Berlin: Gullmedalje på 5&nbsp;000 m – 14.46,1, framom Eilish McColgan (14.53,0)
*VM 2019 i Doha: Gull på 1500 m og 10&nbsp;000 m
*OL i 2021 i Tokyo: Gull på 5&nbsp;000 m og 10&nbsp;000 m, bronse på 1500 m
*VM 2022 i Eugene: Nr 4 på 10&nbsp;000 m, nr 6 på 5&nbsp;000 m
*VM 2023 i Budapest: Sølv på 5&nbsp;000 m, bronse på 1500 m og nr 11 på 10&nbsp;000 m
*OL 2024 i Paris: Gull i maraton, bronse på 5&nbsp;000 m og 10&nbsp;000 m
	
## Kjelder


 


**Denne artikkelen bygger på «[[:de:Sifan Hassan|Sifan Hassan]]» frå ,  den 29. juni 2022.*